Кожны дзень праходзіў жвава, эмацыянальна. Пачалося ўсё з панядзелка. На лінейцы дырэктар школы Алег Пятровіч Шчарбакоў аб’явіў аб адкрыцці тыдня. Настаўнікі-філолагі агучылі план мерапрыемстваў. У гэты ж дзень была выпушчана насценгазета “Люблю наш край”, на старонках якой можна было разгадаць крыжаванку, пазнаць пісьменнікаў па псеўданіму і атрымаць шмат цікавай інфармацыі. Далей усе прынялі ўдзел у акцыі “Далучы сваю далонь”, сутнасць якой заключалася ў тым, што калі ты за тое, каб кожны беларус ведаў родную мову, — далучы сваю далонь, падтрымай беларускую мову.